open-index/open-wikipedia-markdown huggingface dataset:
Ілья Рафаілавіч Браўдэ

**Ілья Рафаілавіч Браўдэ** (, Аршанскі павет Магілёўскай губерні — 30 красавіка 1958, Харкаў) — савецкі вучоны ў галіне інфекцыйных захворванняў. Доктар медыцынскіх навук (1940), прафесар (1940).

## Біяграфія 
У 1911 годзе скончыў фізіка-матэматычны, а ў 1914 — медыцынскі факультэт імператарскага Харкаўскага ўніверсітэта. Падчас Першай сусветнай вайны быў ваенным урачом. У 1918—1920 гадах працаваў урачом у Екацярынаславе, дзе быў таксама вучоным сакратаром камісіі па барацьбе з сыпным тыфам. Да 1922 года-загадчык лабараторыі інфекцыйнай бальніцы Екацярынаслава і адначасова старэйшы асістэнт клінікі інфекцыйных хвароб. Прымаў удзел у арганізацыі Харкаўскага інстытута ўдасканалення ўрачоў, дзе ўзначальваў да 1948 года створаную ім кафедру інфекцыйных хвароб. У 1932—1958 гадах — загадчык кафедры інфекцыйных хвароб Харкаўскага медыцынскага інстытута.

## Навуковыя працы 
І. Р. Браудэ — аўтар звыш 65 навуковых прац, сярод іх:

* «Черевний тиф. Епідеміологія, патологія, клініка, профілактика». — Киев, 1936;
* «Возвратный тиф». — Киев, 1946;
* «Диагностика и дифференциальная диагностика инфекционных заболеваний». — Киев, 1946;
* «Клиника и диагностика скарлатины». — Киев, 1948;
* «Грипп и борьба с ним». — Киев, 1951.

## Спасылкі 
* БРАУДЕ Илья Рафаилович
* БРАУДЕ Ілля Рафаїлович

Катэгорыя:Інфекцыяністы СССР
Катэгорыя:Дактары медыцынскіх навук
Катэгорыя:Інфекцыяністы Украіны
Катэгорыя:Ваенныя ўрачы Расійскай імперыі
Вядомыя асобы Філадэльфіі

]]
Вядомыя ўраджэнцы Філадэльфіі:

__NOTOC__
]]
]]
]]
]]
]]

## Б 
* Стывен Балбус (нар. 1953) — амерыканска-брытанскі астрафізік.
* Кобі Браянт (1978—2020) — выдатны амерыканскі баскетбаліст, атакуючы абаронца.
* Уільям Брэдфард (1755—1795) — амерыканскі адвакат і суддзя, 2-і генеральны пракурор ЗША.
* Джон Бэкус (1924—2007) — амерыканскі навуковец у галіне інфарматыкі.
* Лаянел Бэрымар (1878—1954) — амерыканскі акцёр, прадстаўнік клана Бэрымар.

## В 
* Сэм Вуд

## Г 
* Рос Грэнвіл Гарысан
* Джанет Гейнар
* Томас Гейтс
* Рычард Гір
* Уільям Глакенс
* Сет Грын
* Бенджамін Гугенхайм
 

## Д 
* Джордж Міфлін Далас
* Сара Джэксан
* Сцюарт Дэйвіс

## К 
* Эштан Картэр
* Ілайша Кент Кейн
* Грэйс Келі
* Аляксандр Колдэр
* Чарлз Піт Конрад
* Марк Нэтан Коэн
* Бродэрык Кроўфард
* Брэдлі Купер
* Агнес фон Куроўскі
* Генры Чарлз Кэры

## Л 
* Марыа Ланца
* Тара Ліпінская

## М 
* Адам Мак-Кей
* Тайвайн МакКі (нар. 1986) — амерыканскі баскетбаліст.
* Маргарэт Мід
* Джулія Мулак

## О 
* Луіза Мэй Олкат

## П 
* Артур Пен
* Франк Перэт
* Франк Пясецкі

## Р 
* Рычард Раш
* Курт Розенвінкель
* Вера Рубін
* Тэадор Уільям Рычардс
* Ман Рэй

## С 
* Уіл Сміт

## Т 
* Джозеф Хотан Тэйлар
* Хоўард Тэмін

## У 
* Маалік Уэйнс

## Ф 
* Мітчэл Фейгенбаўм

## Х 
* Рычард Хелмс
* Ноам Хомскі
* Аляксандр Хэйг

## Ц 
* Бобі Ціманс

## Ч 
* Уілт Чэмберлен

## Ш 
* Карл Бары Шарплес
* Чарлз Шылер

## Э 
* Томас Эйкінс
Міхаіл Ільіч Ліфшыц (тэрапеўт)

**Міхаіл Ільіч** (*Мендэль Эльевіч*) **Ліфшыц** (14 студзеня 1877, Лепель, Віцебская губерня — 29 студзеня 1934, Харкаў) — савецкі гастраэнтэролаг, анколаг. Доктар медыцыны (1910), прафесар. Бацька фізікаў Яўгена Ліфшыца і .

## Біяграфія 
Нарадзіліся ў купецкай сям’і. У 1903 годзе скончыў медыцынскі факультэт Харкаўскага ўніверсітэта, дзе і працаваў з 1904 года; з 1920 — прыват-дацэнт, пры абароне доктарскай дысертацыі яго апанентам быў І. П. Паўлаў. У 1921—1923 гг. — прафесар кафедры дыягностыкі і прапедэўтыкі; з 1923 года ўзначальваў клініку ўнутраных хвароб стаматалагічнага інстытута; адначасова, у 1924—1934 гг. — загадчык тэрапеўтычным аддзяленнем клінікі ўкраінскага рэнтгенарадыялагічнага інстытута (цяпер Інстытут медыцынскай радыялогіі імя С. П. Грыгор’ева НАМНУ), з 1930 года — загадчык клінікі Усеўкраінскага Інстытута харчавання.

Аўтар навуковых даследаванняў па праблемах клінічнай анкалогія, гематалогія, гастраэнтэралогіі. У прыватнасці вывучаў праблемы лячэння гастрыт, а таксама яго ўзаемасувязь з язвай і ракам страўніка.

Сурэдактар двухтомнага дапаможніка «Клиника злокачественных опухолей» (Харкаў, 1930—1931).

Яго жонкай была Берта Яўзараўна Ліфшыц (народжаная Мазель), мела адукацыю па гісторыі, дажыла да 92 гадоў (1884—1976) Родная сястра Мазеля Зіновія Яўгенавіча (Зундэля Яўзаравіча), які праектаваў лінныя дарогі волжскіх ГЭС і 1-ай на Чэгете. Пляменнік М. І. Ліфшыца — Яўген Зіноўевіч Мазель, доктар тэхнічных навук, спецыяліст у галіне стварэння транзістараў у СССР.

## Навуковыя працы 
* «Учение о конституциях человека» (1924);
* «Учение об опухолях человека» (1927);
* «Системные заболевания лимфоидной, миелоидной и ретикулоэндотелиальной тканей» (1931).

Катэгорыя:Анколагі СССР
Катэгорыя:Тэрапеўты СССР
Оціс (ураган)

**Ураган «Оціс»** () — самы моцны трапічны цыклон у Заходнім паўшар’і Зямлі з пачатку метэаназіранняў, які перасягнуў  2015 года. Сфарміраваўся ў сярэдзіне кастрычніка 2023 года. Усяго за 12 гадзін да 25 кастрычніка 2023 года ўраган дасягнуў пятай катэгорыі разбуральнасці па шкале Сафіра-Сімпсана і абрынуўся на Ціхаакіянскае ўзбярэжжа Мексікі ў раёне горада Акапулька. Парывы ветру на піку інтэнсіўнасці дасягалі 270 км/г, інтэнсіўныя ападкі выклікалі паводкі і апоўзні.

Паводле даных на 29 кастрычніка 2023 года загінула 48 чалавек, яшчэ 36 лічацца зніклымі без вестак. Ураган нанёс значны матэрыяльны ўрон, пакінуўшы без электрычнасці і сувязі горад Акапулька з насельніцтвам 900 тысяч чалавек.

## Метэаралагічная гісторыя 
Першае паведамленне Нацыянальнага ўраганнага цэнтра аб фарміраванні вобласці паніжанага ціску на поўдзень ад Гватэмалы і Сальвадора з’явілася 15 кастрычніка 2023 года. Да 21:00 UTC 22 кастрычніка сфармаваўся трапічны цыклон, які атрымаў назву «Оціс»; цыклон павольна рухаўся ў паўночным кірунку. 24 кастрычніка пачалася хуткая інтэнсіфікацыя цыклона, чаму спрыяла высокая тэмпература паверхні акіяна (29-31 °C); да 21:00 UTC цыклон ужо дасягнуў 3-й катэгорыі, а да 3:00 UTC 25 кастрычніка — 5-й катэгорыі. За суткі хуткасць ветру ўзрасла з 85 км/г да 260 км/ г, пры гэтым «Оціс» заставаўся параўнальна невялікім цыклонам, моцны вецер назіраўся толькі ў радыусе 110 км ад цэнтра.

У 06: 25 UTC 25 кастрычніка ўраган на піку сваёй інтэнсіўнасці дасягнуў ўзбярэжжа Мексікі ў раёне горада Акапулька. Хуткасць ветру паблізу цэнтра дасягала 270 км/г (75 м/с), атмасферны ціск у цэнтры — 923 гПа (692 мм рт. сл.). Па хуткасці ветру «Оціс» стаў самым моцным трапічным цыклонам на ціхаакіянскім узбярэжжы Мексікі і саступаў толькі тром на атлантычным узбярэжжы («Джанет» 1955 года, «Аніта» 1977 года і "Дзін"2007). Пасля выхаду на сушу цыклон пачаў хутка губляць сілу і разбурыўся на працягу 25 кастрычніка.

Ураган «Оціс» стаў буйным пралікам метэаслужбаў, яшчэ за 16 гадзін да ўдару па Акапулька лічылася, што «Оціс» застанецца проста трапічным штормам, некаторыя мадэлі прагназавання наогул меркавалі, што цыклон паверне на захад і не выйдзе на сушу.

## Разбурэнні і наступствы 
Урад Мексікі выпусціў папярэджанне аб урагане ў 9:00 UTC 24 кастрычніка (за 21 гадзіну да ўдару ўрагану па Акапулька). Былі зачыненыя порт і аэрапорт горада, а таксама школы. У выніку ўрагану ў штаце Герэра былі пашкоджаныя 1 электрастанцыя, 26 падстанцый, 37 ліній электраперадач, 10 тысяч ліхтарных слупоў; каля 500 тысяч жыхароў засталіся без электразабеспячэння. Пашкоджанні атрымалі не менш за 220 тыс. дамоў, у тым ліку 600 гатэляў і кандамініюмаў; на высокіх паверхах сілай ветру выціскала вокны і выломлівала сцены.

29 кастрычніка паведамлялася, што колькасць ахвяр удару стыхіі склала 48 чалавек, яшчэ 36 лічыліся зніклымі без вестак. На прэс-канферэнцыі 30 кастрычніка губернатар штата Герэра Эвелін Сальгада заявіла, што ўраган «Оціс» забраў жыцці 45 чалавек, 47 — прапалі без вестак.

Папярэдне траты ацэньваюцца ў 10-15 млрд даляраў, што больш за ўсіх папярэдніх ураганаў у Мексіцы.

Катэгорыя:Ураганы
Катэгорыя:Падзеі ў Мексіцы
Катэгорыя:2023
Джордж Натаніэл Керзан

**Джордж Натаніэл Керзан** (англ.George Nathaniel Curzon); поўны тытул Джордж Натаніэл Керзан, 1-ы маркіз Керзан Кедлстанскі, (англ.George Nathaniel Curzon, 1st Marquess Curzon of Kedleston) — вядомы англійскі публіцыст, падарожнік і дзяржаўны дзеяч. Віцэ-кароль Індыі (1899—1906), міністр замежных спраў Вялікабрытаніі (1919—1924), лідэр палаты лордаў (1916—1925), лорд-старшыня Савета (1916—1919, 1924).

## XIX век 
Старэйшы сын 4-га барона Скарсдэйла, член палаты абшчын, кансерватар. Выступаў пераважна па пытаннях замежнай, асабліва ўсходняй палітыкі.

У 1891—1892 гадах быў памочнікам міністра па справах Індыі. У 1895 года  ў кабінеце маркіза Солсберы атрымаў пасаду намесніка міністра замежных спраў і  кіраваў землямі Вялікабрытаніі ў Азіі. У 1898 годзе быў узнагароджаны тытулам «барон Керзан з Кедлстана» ў графстве Дэрбішыр (пэрства Ірландыі). У студзені наступнага года барон быў назначаны віцэ-каралём Індыі. На гэтай пасадзе ён ажыццявіў падатковую рэформу ў Індыі і шмат увагі надаваў праблеме захавання старажытных індыйскіх помнікаў: дзякуючы Керзану быў выратаваны ад разбурэння і адрэстаўраваны Тадж-Махал. У 1903 годзе заснаваў Публічную бібліятэку Калькуты, якая існавала з 1836 года, у Імперскую бібліятэку, створаную ў 1891 годзе; у 1948 годзе яна была перайменавана ў Нацыянальную бібліятэку Індыі і зараз з’яўляецца самай вялікай бібліятэкай у краіне.

Барон Керзан лічыўся крайнім торы(партыя у Англіі). У пытанні аб абароне паміж Брытанскай імперыі і інтарэсаў Англіі ў Азіі ён быў гарачым абаронцам тэорыі буферных дзяржаў. Гэтыя погляды выказаны ім у артыкуле «India between two fires» («Nineteenth Century», 1893)(Індыя паміж двума агнямі). Керзан быў таксама прыхільнікам Японіі і антаганістам Кітая, да якога ён лічыў неабходным прымяняць цвёрдую палітыку. Пытанне аб бяспецы Індыі, на думку Керзана, было асноўным для дзяржаўнай палітыкі Англіі.

## Познія гады 
У 1908—1925 гадах быў удзельнікам палаты Лордаў ад Ірландыі, займаў пасады лорда-захавальніка друку, лідэра палаты Лордаў, лорда-старшыні Таемнай рады. У 1911 годзе быў узведзены ў графскае званне з тытулам «граф Керзан Кедлстанскі» ў пэрстве Злучанага Каралеўства.

У 1921 годзе стаў маркізам — Marquess Curzon of Kedleston (Маркіз Керзан Кедлстанскі).

У 1919—1924 на пасадзе міністра замежных спраў Вялікабрытаніі стаў адным з арганізатараў інтэрвенцыі супраць Савецкай Расіі. Падчас савецка-польскай вайны ў ліпені 1920 года накіраваў Савецкаму ўраду ноту, у якой патрабаваў спыніць наступ Чырвонай Арміі па лініі, рэкамендаванай Вярхоўнай радай Антанты ў снежні 1919 у якасці ўсходняй мяжы Польшчы («Лінія Керзана»).

На Лазанскай канферэнцыі 1922—1923 дабіўся вырашэння пытання аб чарнаморскіх пралівах, згодна з якім чарнаморскія краіны пазбавіліся  асаблівых правоў.

## Зноскі 
Катэгорыя:Міністры замежных спраў Вялікабрытаніі
Альмінская ўпадзіна

**Альмінская ўпадзіна** () — тэктанічная дэпрэсія на паўднёвым захадзе Крымскага паўвострава. З поўдня абмежавана складкавай вобласцю Горнага Крыма, з поўначы і ўсходу — Цэнтральнакрымскім падняццем.

У геалагічнай будове ўдзельнічаюць слабадэфармаваныя пароды мелавой, палеагенавай, неагенавай і антрапагенавай сістэм, якія нязгодна залягаюць на паверхні маладой Скіфскай платформы. У араграфічных адносінах упадзіна адпавядае Альмінскай нізіне на Крымскім паўвостраве, заходняя частка яе размешчана пад узроўнем мора ў межах Каламіцкага заліва Чорнага мора.

## Зноскі 
## Літаратура 
* *Довгаль Ю. М.* Альминська западина // Географічна енциклопедія України : у 3 т. / редколегія: О. М. Маринич (відпов. ред.) та ін. — К. : «Українська радянська енциклопедія» ім. М. П. Бажана, 1989. Т. 1. 

Катэгорыя:Тэктоніка Украіны
Катэгорыя:Геалогія Крыма
Now and Then (песня The Beatles)

«**Now and Then**» () — песня «The Beatles», створаная ў 2023 годзе пры дапамозе штучнага інтэлекту на аснове архіўнага запісу Джона Ленана.

Першапачаткова песня была запісаная Джонам Ленанам у якасці сольнага фартэпіянна-вакальнага дэма ў канцы 1970-х гадоў. Пасля  яна разглядалася як магчымы трэці сінгл уз’яднання «The Beatles» для іх аўтабіяграфічнага дакументальнага праекта «» 1995 года, які ідзе за «» і «», але была адкладзеная да 2022 года. Рэліз песні адбыўся 2 лістапада 2023 года. У ім прадстаўлены новыя запісы Пола Макартні і Рынга Стара, гітарныя трэкі Джорджа Харысана з закінутых сесій 1995 года і голас Ленана, «*выняты*» з арыгінальнага дэма з дапамогай тэхналогіі дэміксавання, раней выкарыстанай рэжысёрам Пітэрам Джэксанам для дакументальнага фільма 2021 года «».

Песня заняла першае месца ў Вялікабрытаніі, стаўшы 18-м чартапперам гурта ў «», праз рэкордныя 54 гады пасля «» (1969).
## Гл. таксама
*
## Зноскі
## Спасылкі
*

Катэгорыя:Сінглы паводле алфавіта
Катэгорыя:Сінглы 2023 года
Катэгорыя:The Beatles
Хімічнае таварыства

**Хімічнае таварыства** () — навуковае таварыства Вялікабрытаніі, заснаванае ў 1841 годзе 77 вучонамі пад назвай **Хімічнае таварыства Лондана** ў выніку павышанай цікавасці да навуковых пытанняў. Рухаючай сілай яго стварэння стаў хімік .

15 мая 1980 года Хімічнае таварыства аб’ядналася з Каралеўскім хімічным інстытутам, Таварыствам Фарадэя і Таварыствам аналітычнай хіміі. Разам яны ўтварылі Каралеўскае хімічнае таварыства.

## Гісторыя 
Адной з мэт Хімічнага таварыства было правядзенне сходаў для «абмеркавання адкрыццяў і назіранняў, справаздача пра якія павінна друкавацца Таварыствам». У 1847 годзе важнасць таварыства прызнала , якая ўзмацніла яго ролю ў развіцці навукі і выкарыстання хіміі ў прамысловасці. У склад таварыства ўваходзілі выбітныя замежныя хімікі, у тым ліку , які стаў яго прэзідэнтам у 1861 годзе. Сяброўства было адкрыта для ўсіх, хто цікавіўся хіміяй, але жанчын доўгі час у таварыства не прымалі.

У 1904 годзе , першая брытанка, якая атрымала доктарскую ступень па хіміі (у Цюрыхскім універсітэце), была адной з дзевятнаццаці жанчын-хімікаў, якія падалі петыцыю ў Хімічнае таварыства аб прыёме жанчын у члены грамадства. У канчатковым выніку, у 1919 годзе жанчынам такое права далі, і пасля Хамфры была абрана членам таварыства.

Хімічнае таварыства Лондана дасягнула поспеху там, дзе пацярпелі няўдачу шэраг папярэдніх хімічных асацыяцый — лонданскі філіял хімічнага таварыства Месяцовага таварыства 1780-х гадоў, Хімічны клуб жывёл 1805 года, Лонданскае хімічнае таварыства 1824 года. Адным з сцвярджэнняў аб прычынах поспеху Хімічнага таварыства Лондана з’яўляецца тое, што яно, у адрозненне ад сваіх папярэднікаў, было «плённым аб’яднаннем тэхналагічных і акадэмічных хімікаў».

На працягу многіх гадоў актыўнасць Таварыства пашыралася. З часам яно стала найбуйнейшай выдавецкай арганізацыяй у галіне хіміі.

## Прэзідэнты 
## Удзельнікі-заснавальнікі 
23 лютага 1841 года быў скліканы сход для разгляду пытання аб стварэнні Хімічнага таварыства. Часовы камітэт, прызначаны для рэалізацыі гэтай мэты, запрасіў шэраг джэнтльменаў, якія займаліся вывучэннем хіміі, стаць яго першымі членамі. Наступныя 77 чалавек выказалі сваю пісьмовую згоду:

* 
* 
* Дж. А. Бэран
* Джэймс Блэйк
* Уільям Блайт
* 
* 
* 
* 
* 
* Уільям Джон Кок
* 
* Джон Томас Купер-малодшы
* 
* 
* 
* 
* 
* 
* 
* 
* Уільям Фергюсан
* 
* Э. Фрэмптан
* 
* Томас Гіл

* Томас Грэм
* Джон Грэм
* 
* Томас Грыфітс
* 
* Чарльз Хейш
* 
* Томас Хетэрынгтан Генры
* 
* 
* Ф. Р. Х’юз
* Персіваль Джонсан
* Джэймс Джонстан
* У. Б. Лісан
* Джордж Дыксан Лонгстаф
* Джордж Лоў
* 
* Чарлз Макінташ
* 
* 
* Томас Мудзі
* 
* Дж. A Пэрыс
* Х. Л. Патынсан
* Томас Пірсал
* Фрэдэрык Пені

* 
* 
* 
* 
* Л. Х. Потс
* 
* 
* 
* Морыс Скэнлан
* Оліў Сімс
* Дэнхэм Сміт
* 
* 
* 
* Джон Тэнент
* Э. Ф. Тэшэмахер
* 
* 
* Уілтан Джордж Тэрнер
* 
* Уільям Уэст
* Джэймс Лоў Уілер
* 
* Джон Уілсан
* 

## Крыніцы 
Катэгорыя:Навуковыя таварыствы Вялікабрытаніі
Катэгорыя:Хімія
Адносіны Беларусі і Рэспублікі Сербскай

**Адносіны Рэспублікі Сербскай і Беларусі** — двухбаковыя міжнародныя адносіны паміж Рэспублікі Сербскай — энтытэтам у складзе Босніі і Герцагавіны — і Рэспублікай Беларусь.

У сакавіку 2017 года міністр энергетыкі і горнай справы Рэспублікі Сербскай наведаў Мінск, дзе сустрэўся з намеснікам міністра энергетыкі Рэспублікі Беларусь Міхаілам Міхадзюком і абмеркаваў з ім магчымасці супрацоўніцтва Рэспублікі Сербскай з Расіяй і Беларуссю ў сферы электраэнергетыкі.

Генеральныя дырэктары «Електропривреда Републике Српске» Жэлька Кавачэвіч і «Белэнерга» Яўген Воранаў падпісалі пратакол аб супрацоўніцтве сваіх прадпрыемстваў.

На I Еўразійскім жаночым форуме (г. Санкт-Пецярбург) віцэ-прэм’ер Рэспублікі Сербскай Срэбранка Голіч абмеркавала з намеснікам прэм’ер-міністра Рэспублікі Беларусь Наталляй Качанавай магчымасць супрацоўніцтва дзвюх краін у галіне будаўніцтва.

Да рашэння Канстытуцыйнага суда Босніі і Герцагавіны ў 2019 годзе Беларусь і Рэспубліка Сербская былі адзінымі ў Еўропе тэрыторыямі, у якіх існавала смяротнае пакаранне.

## Крыніцы 
Катэгорыя:Двухбаковыя адносіны Беларусі
Катэгорыя:Знешняя палітыка Босніі і Герцагавіны
Катэгорыя:Рэспубліка Сербская
Мультыметр

**Мультыметр** (таксама вядомы як **вольт-ом-міліамперметр**, **вольт-омметр** або **VOM** ) - гэта вымяральны прыбор, які можа вымяраць розныя электрычныя ўласцівасці. Звычайны мультыметр можа вымяраць напружанне, супраціўленне і сілу току, і ў гэтым выпадку яго можна выкарыстоўваць як вальтметр, амперметр і омметр . Некаторыя з іх маюць магчымасць вымярэння дадатковых уласцівасцей, такіх як тэмпература, ёмістасць, індуктыўнасць, і інш.

Першае зацверджанае выкарыстанне слова «мультыметр» у Оксфардскім слоўніку англійскай мовы датуецца 1907 годам. 

Для адлюстравання паказанняў аналагавыя мультыметры выкарыстоўваюць мікраамперметр з рухомым паказальнікам. Лічбавыя мультыметры маюць лічбавыя дысплеі і зрабілі аналагавыя мультиметры практычна састарэлымі, паколькі яны больш дакладныя і фізічна больш трывалыя, чым аналагавыя мультыметры.

Мультыметры адрозніваюцца па памеры, характарыстыках і цане. Гэта могуць быць партатыўныя прылады або высокадакладныя настольныя інструменты. Танныя мультыметры могуць каштаваць менш за $10, у той час як лабараторныя мадэлі з сертыфікаванай каліброўкай могуць каштаваць больш за $5,000.

## Кампаненты 
### Зонды 
Мультыметр можа выкарыстоўваць мноства розных тэставых правадоў-зондаў (электрычных шчупоў) для падлучэння да ланцуга або тэстуемай прылады. Кракадзілавыя заціскі, высоўныя заціскі з кручкамі, завостраныя зонды - гэта тры найбольш распаўсюджаныя тыпы. Пінцэтныя зонды выкарыстоўваюцца для блізка размешчаных тэставых кропак, як, напрыклад, прылады для павярхоўнага мантажу. Раздымы прымацоўваюцца да гнуткіх, добра ізаляваных правадоў, якія заканчваюцца раздымамі, прыдатнымі для мультыметра. Зонды падключаюцца да мультыметра звычайна з дапамогай закрытых або ўтопленых гнёз.

Гнёздыдля зондаў звычайна размяшчаюцца на стандартызаванай адлегласці адзін ад аднаго - 3/4 цалі (19 мм), каб можна было падключаць стандартныя адаптары або прылады, такія як памнажальнік напружання або тэрмапары.

### Блок электрасілкавання 
Аналагавыя мультыметры могуць вымяраць напружанне і ток, выкарыстоўваючы энергію ад тэставай схемы, але для праверкі электрычнага супраціўлення патрабуюць дадатковай унутранай крыніцы напружання, у той час як электронныя мультыметры заўсёды патрабуюць унутранай крыніцы сілкавання для працы іх унутраных схем. У ручных мадэлях выкарыстоўваюцца батарэйкі, у той час як настольныя мадэлі мультыметраў звычайна сілкуюцца ад электрычнай сеткі. 

Тэставанне часта патрабуе, каб тэстуемы кампанент быў ізаляваны ад электрычнага ланцуга, у які ён усталяваны, бо ў адваротным выпадку блукаючыя токі або токі ўцечкі могуць сказіць вымярэнні. У некаторых выпадках напружанне ад мультыметра можа ўключыць актыўныя кампаненты схемы, скажаючы вымярэнне, або ў крайніх выпадках нават пашкодзіць элемент у даследуемым ланцугу.
Катэгорыя:Вымяральныя прыборы
Катэгорыя:Электрычнасць
Катэгорыя:Радыевымяральныя прыборы
Альмінская нізіна

**Альмінская нізіна** () — нізіна на паўднёвым захадзе Крымскага паўвострава.

Паверхня слабанахіленая з паўночнага ўсходу (ад даліны ракі Салгір) на паўднёвы захад у бок Каламіцкага заліва Чорнага мора; з поўдня абмежавана перадгорнымі хрыбтамі; на ўсходзе — Сімферопальскае ўзвышша. Плошча каля 1650 км². Пераважныя вышыні 50—100 м.

У геалагічным плане гэта ўпадзіна-сінекліза, запоўненая пластамі неагенавых, палеагенавых і мелавых адкладаў агульнай магутнасцю 1800&nbsp;м. Нізіна пакрыта тоўшчай рыхлых парод з пяскоў і чырвона-бурых глін неагенавага куяльніцкага ярусу і суглінкаў чацвярцічнага ўзросту. Іх магутнасць ад 2 да 25&nbsp;м. Паверхня складзена з пяскоў, суглінкаў і глін.

.]]
У межах Альмінскай нізіны&nbsp;— даліны рэк Альмы, Качы, Булганака-Заходняга; шэраг салёных азёр (Сасык, Сакскае возера, Кызыл-Яр), з якіх здабываюць соль і лекавыя гразі. Выяўлены запасы мінеральных вод. Тут знаходзіцца Альмінскі артэзіянскі басейн з прэснымі падземнымі водамі добрай якасці.

Расліннасць прадстаўлена кавыльна-тыпчаковым і палынным стэпам, большая частка тэрыторыі разарана пад збожжавыя і тэхнічныя культуры, сады і вінаграднікі.

## Заўвагі 
## Крыніцы 
## Літаратура 
* *Кузнецов О. Г.* Альминська низовина Географічна енциклопедія України : у 3 т. / редколегія: О. М. Маринич (відпов. ред.) та ін. — К. : «Українська радянська енциклопедія» ім. М. П. Бажана, 1989. Т. 1. 

Катэгорыя:Нізіны Украіны
Катэгорыя:Рэльеф Крыма
Сапгір

**Сапгір** — прозвішча.

## Вядомыя асобы 
* Генрых Веньямінавіч Сапгір — рускі савецкі празаік і паэт, сцэнарыст, перакладчык
* Кіра Аляксандраўна Сапгір — руская пісьменніца і паэтэса
Лідзія Ільінічна Сцяпанава

**Лідзія Ільінічна Сцяпа́нава** (;  — ) — савецкі рэжысёр дакуметальнага і навукова-папулярнага кіно. Лаўрэат Сталінскіх прэмій (1947, 1948, 1949, 1950, 1951). Член Саюза кінематаграфістаў СССР з 1957 года. У 1918—1922 гадах працавала ў Разані ў шэрагу ўстаноў. У 1923 годзе пераехала ў Маскву, працавала на кінафабрыцы «Культкіно». З 1925 года — памочнік рэжысёра, са снежня 1926 года — тэхнічны памочнік рэжысёра на здымках двух фільмаў пад кіраўніцтвам рэжысёра Я. М. Пасельскага на Маскоўскай аб’яднанай кінафабрыцы «Саўкіно», пазней працавала рэдактарам-мантажорам. З 1928 года — рэжысёр маскоўскіх кінафабрык — «Саўкіно», «Саюзкіно», «Саюзкінахронікі» (з 1944 года — Цэнтральная студыя дакументальных фільмаў). У час Вялікай Айчыннай вайны з 15 лістапада 1941 года па жнівень 1942 года знаходзілася ў эвакуацыі разам з кінастудыяй у горадзе Куйбышаў. З 20 ліпеня па 31 жніўня 1943 года знаходзілася ў вайсковых частках Заходняга фронту, дзе праводзіла кіназдымкі (разам з кінааператарам і рэжысёрам Р. Б. Гікавым) для фільма «Арлоўская бітва». 10 лютага 1953 года звольненая са студыі разам з асноўнымі членамі здымачнай групы фільма «Па Краснадарскім краі» па асабістым распараджэнні І. В. Сталіна. Пасля яго смерці была прынята на кінастудыю «Маснавукфільм».

Памерла 13 лістапада 1962 года. Пахавана ў Маскве на Новых Данскіх могілках.

## Творчасць 
Працы Л. І. Сцяпанавай адлюстроўвалі найважнейшыя падзеі ў жыцці СССР. У якасці рэжысёра акрамя кінастудыі ЦСДФ прымала ўдзел у здымках на «Масфільме», «Таджыкфільме», Куйбышаўскай студыі кінахронікі, Алма-Ацінскай студыі мастацкіх і хранікальных фільмаў, Ташкенцкай студыі мастацкіх і дакументальных фільмаў.

## Узнагароды 
* Ордэн «Знак Пашаны» (1944)
* Медаль «За доблесную працу ў Вялікай Айчыннай вайне 1941—1945 гг.» (1945)
* Медаль «У памяць 800-годдзя Масквы» (1948)
* Сталінская прэмія I ступені (1947) — за фільм «Савецкая Эстонія» (1946)
* Сталінская прэмія II ступені (1948) — за фільм «Масква — сталіца СССР» (1947)
* Сталінская прэмія II ступені (1949) — за фільм «Дэмакратычная Венгрыя» (1948)
* Сталінская прэмія II ступені (1950) — за фільм «1 мая 1949 года»
* Сталінская прэмія III ступені (1952) — за фільм «Савецкі Казахстан» (1950)
Узнагароджана двума ордэнамі Венгерскай Народнай Рэспублікі за фільм «Дэмакратычная Венгрыя».

## Зноскі 
## Літаратура 
* 
* 
* 

## Спасылкі 
* Лидия Степанова // Музей ЦСДФ
* Лидия Степанова // КИНО-ТЕАТР.Ру
* Степанова Лидия Ильинична // КИНО-СССР 
* Степанова-Курпель Лидия Ильинична // «Память народа» — электронный банк документов периода Великой Отечественной войны
* Степанова-Курпель Лидия Ильинична // Музейный комплекс «Дорога памяти»

Катэгорыя:Кінарэжысёры СССР
Катэгорыя:Кінарэжысёры XX стагоддзя
Катэгорыя:Кінарэжысёры-дакументалісты
Катэгорыя:Члены Саюза кінематаграфістаў СССР
Таццяна Пятроўна Сцяпанава

**Таццяна Пятроўна Сцяпа́нава** (нар. ) — беларуская цымбалістка і педагог. Заслужаная артыстка Беларускай ССР (1975).

## Біяграфія 
Нарадзілася ў Мінску. Скончыла Дзіцячую музычную школу мастацтваў № 1 імя Л. Александроўскай, у 1959 годзе Беларускую кансерваторыю (клас І. Жыновіча). З 1954 годзе артыстка Дзяржаўнага народнага аркестра Беларусі. У 1969—1993 гадах выкладала ў Мінскім музычным вучылішчы імя М. І. Глінкі і адначасова ў 1974—1982 гадах арганізатар і кіраўнік цымбальнага ансамбля.

## Творчасць 
Аўтар пералажэнняў твораў белаускіх, рускіх і іншых кампазітараў. Сярод іх: канцэртныя фантазіі «Жураўлі на Палессе ляцяць» Ігара Лучанка, «Раманса» Георгія Свірыдава, уверцюра да оперы «Квартал анёлаў» М. Тэадаракіса і інш.

## Узнагароды і званні 
* Заслужаная артыстка Беларускай ССР (1975)
* Лаўрэат Першага Рэспубліканскага конкурсу артыстаў эстрады
* Дыпламант V Усесаюзнага конкурсу артыстаў эстрады (лаўрэат, 1974, Масква)

## Зноскі 
## Літаратура 
* 
* 

## Спасылкі 
* *Тамара Лисицкая* Татьяна Степанова: До сих пор не чувствую себя на пенсии! // Аргументы и Факты в Беларуси
* О школе // Дзіцячая музычная школа мастацтваў № 1 імя Л. Александроўскай

Катэгорыя:Музыканты СССР
Катэгорыя:Цымбалісты Беларусі
Язэп Язэпавіч Сайкоўскі

**Язэп Язэпавіч Сайкоўскі** (псеўданім **Юзя Шчупак**; 1890, Радашковічы — 1936, там жа) — беларускі паэт, публіцыст, дзяяч прыкладнога мастацтва.

Паходзіў са збяднелай шляхты-аднадворцаў герба Гжымала. Бацька — муляр. Скончыў тры класы царкоўна-парафіяльнага вучылішча ў Радашковічах. Працаваў мулярам. Выконваў мазаічныя работы ў Радашковічах, Івянцы, Заслаўі, Мінску, Красным. Арганізатар і пастаноўшчык аматарскіх беларускіх спектакляў у родным горадзе, сам быў у іх акцёрам («Міхалка» Далецкіх, Купалава «Паўлінка» і інш.). Пахаваны на каталіцкай частцы мясцовых могілак.

Упершыню выступіў у друку з вершам «Весела, смела…» у «Нашай ніве» ў 1908 годзе. Друкаваў вершы ў 1908-12 гадах. Аўтар нататак аб культурных падзеях.

Вершы перакладаў на ўкраінскую мову Мікіта Шапавал, яго сучаснік. Біяграфію даследаваў Генадзь Каханоўскі.

## Літаратура 
* Беларускія пісьменнікі: слоўнік. Том 6. 1995. Ст. 415
* Каханоўскі Г. Артыст і паэт // ЛіМ. 1969. 21 лют.
*Каханоўскі Г. Адчыніся, таямніца часу. Мн., 1984.
## Спасылкі 
*Бачив я пташку у клітці

Катэгорыя:Паэты паводле алфавіта
Катэгорыя:Паэты Беларусі
Катэгорыя:Беларускамоўныя паэты
Катэгорыя:Публіцысты
Катэгорыя:Акцёры Беларусі
Катэгорыя:Мастакі Беларусі
Небраскаўскі ўніверсітэт у Керні

**Небраскаўскі ўніверсітэт у Керні** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Керні ў штаце Небраска, ЗША.

## Агульная характарыстыка 
Ён быў заснаваны ў 1905 годзе як Небраскаўская дзяржаўная нармальная школа ў Керні. Першыя заняткі вучэльня правяла восенню 1905 года. У 1921 годзе назва ўстановы была зменена на Небраскаўскі дзяржаўны педагагічны каледж. У 1963 годзе ён стаў Кернійскім дзяржаўным каледжам. Каледж стаў Небраскаўскім ўніверсітэтам у Керні 1 ліпеня 1991 года.

## Структура 
* Каледж мастацтваў і навук
* Каледж бізнесу і тэхналогій
* Каледж адукацыі

## Гл. таксама 
* Спіс універсітэтаў штата Небраска

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Небраскі
Небраскаўскі ўніверсітэт у Лінкальне

**Небраскаўскі ўніверсітэт у Лінкальне** () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Лінкальн у штаце Небраска, ЗША.

## Агульная характарыстыка 
Створаная ў 1869 годзе заканадаўчым сходам штата, вучэльня была вядомая як Небраскаўскі ўніверсітэт да 1968 года, калі яна паглынула Омахскі ўніверсітэт, каб сфармаваць ўніверсітэцкую сістэму штата. Гэта старэйшы ўніверсітэт штата і флагманская ўстанова аднайменнай універсітэцкай сістэмы. Па дадзеных Нацыянальнага навуковага фонду ЗША ўніверсітэт выдаткаваў 320 мільёнаў долараў на даследаванні і распрацоўкі ў 2020 годзе. Ён лічыцца доктарскім універсітэтам з вельмі высокай даследчай актыўнасцю. У трох кампусах («гарадскі», «усходні» і «інавацыйны») налічваеццца больш за 100 вучэбных будынкаў і навукова-даследчых устаноў.

## Структура 
* Каледж сельскагаспадарчых навук і прыродных рэсурсаў
* Каледж архітэктуры
* Каледж мастацтваў і навук
* Каледж бізнесу
* Каледж адукацыі і гуманітарных навук
* Каледж інжынерыі
* Каледж выяўленчага і выканальніцкага мастацтва
* Каледж журналістыкі і масавых камунікацый
* Каледж права

## Гл. таксама 
* Спіс універсітэтаў штата Небраска

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Небраскі
Катэгорыя:Лінкальн (Небраска)
Беларуска-андорскія адносіны

Дыпламатычныя адносіны паміж Рэспублікай Беларусь і Княствам Андора былі ўсталяваны 27 верасня 2011 годзе на 66-й сесіі Генеральнай Асамблеі ААН у Нью-Ёрку (ЗША). Сумеснае камюніке аб устанаўленні дыпламатычных адносін паміж дзвюма краінамі падпісалі міністр замежных спраў Беларусі Сяргей Мартынаў і міністр замежных спраў Княства Андора Гільберт Сабоя Сунье.

11 жніўня 2011 года Прэзідэнт Рэспублікі Беларусь А. Лукашэнка падпісаў Указ ад 11 жніўня 2011 года № 363 «Аб устанаўленні дыпламатычных адносін паміж Рэспублікай Беларусь і Княствам Андора».

31 сакавіка 2014 года Надзвычайны і Паўнамоцны пасол Беларусі ў Францыі Павел Латушка наведаў з рабочым візітам Андору, дзе сустрэўся з міністрам замежных спраў Андоры Гільбертам Сабоя Сунье, міністрам культуры Андоры Альбертам Гарсія і з прэзідэнтам Гандлёва-прамысловай палаты Андоры Маркам Пантэбрэ. Павел Латушка правёў таксама сустрэчы з прадстаўнікамі шэрагу кансалтынгавых і фінансавых кампаній Андоры, каб абмеркаваць перспектывы наладжвання інвестыцыйнага супрацоўніцтва з Беларуссю.

Андора
Беларусь
Небраскаўскі ўніверсітэт у Омасе

**Небраскаўскі ўніверсітэт у Омасе** () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Омаха ў штаце Небраска, ЗША.

## Агульная характарыстыка 
Заснаваны ў 1908 годзе выкладчыкамі прэсвітарыянскай духоўнай семінарыі ў Омасе як прыватны каледж, вучэльня першапачаткова была вядома як Омахскі ўніверсітэт. Першапачаткова прызначаны для забеспячэння хрысціянскай адукацыі, свабоднай ад царкоўнага кантролю, універсітэт служыў моцнай альтэрнатывай шматлікім рэлігійным установам горада. У цяперашні час ён прапануе больш за 200 праграм навучання ў 6 розных каледжах і мае больш за 60 падпараткаваных яму устаноў, размешчаных у 3 кампусах. Уваходзіць у сістэму Небраскаўскага ўніверсітэта.

## Структура 
* Каледж мастацтваў і навук
* Каледж бізнес-адміністравання
* Каледж адукацыі, здароўя і гуманітарных навук
* Каледж камунікацый, прыгожых мастацтваў і медыяў
* Каледж інфармацыйных навук і тэхналогій
* Каледж дзяржаўных спраў і грамадскіх паслуг

## Гл. таксама 
* Спіс універсітэтаў штата Небраска

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Небраскі
Катэгорыя:Омаха
Дэмакратычная партыя Кот-д’Івуара

**Дэмакратычная партыя Кот-д’Івуара — Афрыканскі дэмакратычны сход** (, *PDCI—RDA*) — правая і правацэнтрысцкая кансерватыўная (эканамічна ліберальная) палітычная партыя ў Кот-д’Івуары.

Заснавана ў 1946 годзе, калі краіна была французскай калоніяй. Узнікла з першай квазі-палітычнай арганізацыі «Сельскі афрыканскі сіндыкат» (), заснаванай Феліксам Уфуэ-Буаньі ў 1944 годзе. Дэмакратычная партыя стала адзінай легальнай палітычнай партыяй з моманту абвяшчэння незалежнасці ў 1960 годзе. На працягу 30 гадоў пасля гэтага яна заставалася адзінай партыяй у краіне пры аднапартыйнай сістэме, уведзенай у краіне па Канстытуцыі 1958 года. Кожныя 5 гадоў лідар партыі аўтаматычна абіраўся прэзідэнтам. Адначасова падчас парламенцкіх выбараў адзіны спіс Дэмакратычнай партыі атрымліваў усе месцы Нацыянальнага сходу.

Усе дарослыя жыхары краіны станавіліся членамі *PDCI*, што абвяшчалася непарыўнай сувяззю паміж урадам і народам. Першыя шматпартыйныя выбары прайшлі ў 1990 годзе, аднак *PDCI* захавала пераважную большасць у парламенце.

Пасля смерці заснавальніка партыі і нязменнага прэзідэнта Уфуэ-Буаньі ў 1993 годзе яго змяніў Анры Конан Бед’е. Аднак у 1999 годзе ў выніку перавароту ён быў адхілены ад улады.

## Крыніцы 
## Спасылкі 
* Афіцыйны сайт партыі 

Катэгорыя:Кансерватыўныя партыі
Катэгорыя:Партыі аднапартыйных сістэм
Катэгорыя:Палітычныя партыі Кот-д’Івуара
Паўночны дзяржаўны ўніверсітэт

**Паўночны дзяржаўны ўніверсітэт** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Абердзін ў штаце Паўднёвая Дакота, ЗША.

## Агульная характарыстыка 
Запыт на стварэнне публічанай вучэльні ў Абердзіне існаваў яшчэ ў апошнія дзесяцігоддзі ХІХ стагоддзя, што было выклікана імклівым павелічэннем колькасці жыхароў горада. У першыя гады ХХ стагоддзя гэтая ідэя атрымала рэалізацыю, і на бюджэтныя выдаткі і прыватныя ахвяраванні была створана Паўночная нармальная і прамысловая школа на тагачаснай ускраіне горада. 442 студэнта і выкладчыка школы ў шэрагах Арміі ЗША прымалі ўдзел у Першай сусветнай вайне, 13 з іх загінулі. З 1920 года вучэльня пачала надаваць ступені бакалаўра, але толькі ў 1939 годзе заканадаўчы сход штата змяніў назву вучэльні на Паўночны дзяржаўны педагагічны каледж, у 1964 годзе — на Паўночны дзяржаўны каледж, а ў 1989 годзе вучэльня атрымала статус універсітэта і зноў змяніла сваю назву.

## Гл. таксама 
* Спіс універсітэтаў штата Паўднёвая Дакота

## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Паўднёвай Дакоты
Беларуска-бурундскія адносіны

**Дыпламатычныя адносіны** паміж **Рэспублікай Беларусь** і **Рэспублікай Бурундзі** былі ўсталяваны 24 ліпеня 1992 года. Пасольства Рэспублікі Бурундзі ў Расійскай Федэрацыі акрэдытавана ў Беларусі па сумяшчальніцтву.

Супрацоўніцтва паміж дзяржавамі ускладняецца тым, што абедзве краіны не маюць выхаду да мора, а ў Бурундзі і зусім слаба развіта інфраструктура ў цэлым. Сацыяльна-эканамічнае супрацоўніцтва ускладняецца інфляцыяй, нізкай плацежаздольнасцю, неспакойным палітычным становішчам і ваеннымі супрацьстаяннямі з прычыны міжэтнічнага канфлікту, аўтарытарным рэжымам П’ера Нкурунзіза.

Доўгія гады беларускае МЗС не рэкамендуе наведваць дадзеную краіну з меркаванняў бяспекі.

## Эканамічнае супрацоўніцтва 
Эканамічнае супрацоўніцтва з Бурундзі развіваецца эпізадычна. У 2011 годзе імпартавалася толькі адна пазіцыя — «пруток, катанка, вушкі, профілі і гатункавы пракат з чорных металаў (уключаючы зварачнае жалеза)» на 4 тыс. долараў ЗША. Апошні экспарт прадстаўлены таксама адной пазіцыяй — вымяральнымі, кантрольнымі, прыладамі і прыборамі, якія аналізуюць і якія рэгулююць, на суму 1,4 тыс. долараў ЗША у 2014 году. Экспарт угнаенняў быў толькі ў 2005 годзе. У 1999, 2004 і 2005 гадах таксама ажыццяўляліся пастаўкі свяцілень, аўтазапчастак, тэлекамунікацыйнага абсталявання, дарожных механічных транспартных сродкаў.

## Гл. таксама 
* Адносіны Беларусі з краінамі Афрыкі

Бурундзі
Беларусь
Мокры Індол

**Мокры Індол**, **Індол** () — рака ў Крыме.

## Апісанне 
Даўжыня каля 50 км, плошча басейна 324 км². Бярэ пачатак з крыніц на ўсходніх схілах Галоўнага хрыбта Крымскіх гор, упадае ў заліў Сіваш Азоўскага мора. Даліна ракі скрынкападобная. Рэчышча звілістае, у вярхоўі камяністае; у ніжнім цячэнні Індол — раўнінная рака, цячэ па Індольскай нізіне. Пойма шырынёй да 500 м. Шырыня рэчышча да 10 м. Ухіл ракі 16 м/км.

Жыўленне мяшанае. Характэрны зімова-веснавыя паводкі з падняццем узроўню вады да 3 м і нізкая межань улетку; часта Індол перасыхае і не даходзіць да Сіваша. Максімальны расход вады 16,5 м³/с. Лядовыя з'явы назіраюцца ў выглядзе заберагаў, ледастаў няўстойлівы. 

Для патрэб арашэння створана Льгоўскае вадасховішча.

## Зноскі 
## Літаратура 
* *Оліферов А. М.* Індол // Географічна енциклопедія України : [у 3 т.] / редкол.: О. М. Маринич (відповід. ред.) та ін. — К. : «Українська Радянська Енциклопедія» імені М. П. Бажана, 1990. — Т. 2: З — О. — 480 с. — ISBN 5-88500-012-3 

Катэгорыя:Рэкі Крыма
Катэгорыя:Рэкі, якія ўпадаюць у Азоўскае мора
Дакоцкі дзяржаўны ўніверсітэт

**Дакоцкі дзяржаўны ўніверсітэт** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Мадысан у штаце Паўднёвая Дакота, ЗША.

## Агульная характарыстыка 
Вучэльня была заснавана ў 1881 годзе як настаўніцкая школа. 

Рэйтынг лепшых ВНУ ЗША News & World Report за 2019 год паставіў універсітэт на 36-е месца ў рэйтынгу лепшых дзяржаўных рэгіянальных універсітэтаў Сярэдняга Захаду і на 118-е месца ў агульным рэйтынгу рэгіянальных універсітэтаў Сярэдняга Захаду.

## Структура 
* Каледж мастацтваў і навук
* Каледж бізнесу і інфармацыйных сістэм
* Каледж адукацыі
* Каледж камп'ютарных і кібернетычных навук

## Гл. таксама 
* Спіс універсітэтаў штата Паўднёвая Дакота

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Паўднёвай Дакоты
Дынама Курск (жаночы баскетбольны клуб)

**Дынама** — расійскі жаночы баскетбольны клуб з Курска, Расія.

## Гісторыя 
Гісторыя клуба пачалася ў 1994 годзе, калі ў Курску была створана жаночая баскетбольная каманда «Святлана».

## Дасягненні 
**Чэмпіянат Расіі**
*  **Чэмпіён (1)**: 2022
*  **Сярэбраны прызёр (4)**: 2017, 2018, 2019, 2020.
*  **Бронзавы прызёр (3)**: 2014, 2015, 2016.

**Кубак Расіі**
*  **Уладальнік** (5): 2014/15, 2015/16, 2017/18, 2019/20, 2021/22.
*  **Фіналіст (3)**: 2011, 2012, 2014.

**Суперкубак Расіі**
*  **Фіналіст**: 2022.

## Трэнеры 
* Васіль Мікалаевіч Карасёў (2021—2022)
* Ігар Ігаравіч Грачоў (з 2023)

## Легіянеры 
*  Любоў Алёшкіна (2005—2008)
*  Юлія Рыцікава (2011—2012)
*  Ліндсей Хардынг (2010—2011)
*  Александрыя Бэнтлі (2020—2021)
Лінза (значэнні)

**Лінза**:

* Лінза — аптычны прадмет дыскападобнай формы, які выкарыстоўваецца для факусіроўкі ці рассейвання святла.
* Лінза — геалагічнае цела сачавіцападобнай формы, якое хутка выкліньваецца па ўсіх кірунках і магутнасць якога невялікая ў параўнанні з працягласцю.
* Гравітацыйная лінза — масіўнае касмічнае цела, якое скрыўляе ход прамянёў сваім гравітацыйным полем і дзеянне якога часткова падобна з дзеяннем аптычнай лінзы.
* Лінза ў структуры галактык — элемент эліптычнай формы з практычна аднастайнай паверхневай яркасцю, які можа выяўляцца ў вобласці паміж балджам і дыскам.
* «» – БММ расейскай вытворчасці на базе «Тайфун 4×4»https://tass.ru/armiya-i-opk/11676173https://m.lenta.ru/news/2022/07/12/bmm/.

## Гл. таксама 
* Магнітная лінза
* Лінзападобная галактыка
* Лінзавая антэна
* Газавая лінзаhttps://svarshik.by/info/articles/osnovy_svarki/gazovaya_linza_chto_eto_i_zachem_ona_nuzhna/
Электронная вуліца (Гомель)

**Электронная вуліца** — вуліца горада Гомеля (Чыгуначны раён). Працягласць 2100 м, ад вуліцы Бірузовай да безыменнага праезда, які вядзе да вуліцы Аграрнай. Забудавана 1- і 2-х павярховымі жылымі дамамі.

## Перасякае вуліцы 
* Бірузовую
* Верасовую
* Аграрную
Гераўкер

**Гераўкер** — прозвішча.

## Вядомыя носьбіты 
* Георгій Барысавіч Гераўкер (1952—2013) — беларускі архітэктар.
* Уладзімір Барысавіч Гераўкер (1947—2009) — беларускі дызайнер, мастак-канструктар.
Лінза (геалогія)

]]
 руды са старажытнага рудніка «Картамыш» на Данбасе]]
**Лінза** — геалагічнае цела сачавіцападобнай формы, якое мае максімальную магутнасць у цэнтры і хутка выкліньваецца па ўсіх напрамках. Яе магутнасць невялікая ў параўнанні з працягласцю. Суадносіны магутнасці да працягласці ў лінзаў перавышаюць 1/100; пры меншых суадносінах кажуць аб лінзападобным пласце. Лінзы, моцна выцягнутыя ў адным напрамку, называюцца шнурападобнымі целамі. У выглядзе лінзаў і шнурападобных цел залягаюць рэчышчавыя рачныя і азёрныя адклады. Заляганне горных парод у выглядзе лінзаў тлумачыцца нераўнамернасцю ўмоў , метамарфізму, вулканізму і фарміравання інтрузій.

Лінзы могуць утвараць многія асадкавыя, метамарфічныя і магматычныя горныя пароды — вапнякі, даламіты, солі, вуглі, пясчанікі, пяскі, гліны, кварцыты, базальты. Лінзы таксама ўтварае лёд.

## Радовішчы карысных выкапняў 
Радовішчы солі ў Акнеле-Мары маюць форму лінзаў, працягласцю 7,5 км з усходу на захад і 3,5 км з поўначы на поўдзень. З лінзамі пясчанікаў, трэшчынаватых карбанатаў і глін часта звязаныя нафтагазавыя радовішчы і тэхнагенныя залежы нафты. У пясчаных лінзах, якія залягаюць у водатрывалых пародах, фармуюцца паклады прэсных вод. З лінзамі водатрывалых грунтоў (глін, суглінкаў і шматгадовамёрзлых) звязана ўтварэнне верхаводкі ў зоне аэрацыі. Лінзамі залягаюць некаторыя рудныя карысныя выкапні.

Катэгорыя:Петралогія
Паўднёва-Дакоцкі ўніверсітэт

**Паўднёва-Дакоцкі ўніверсітэт** () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Вермільён у штаце Паўднёвая Дакота, ЗША.

## Агульная характарыстыка 
Заснаваны заканадаўчым сходам тэрыторыі Дакота ў 1862 годзе, за 27 гадоў да стварэння штата Паўднёвая Дакота, ён з’яўляецца флагманскім універсітэтам штата і старэйшым дзяржаўным універсітэтам штата. Ён займае кампус плошчай 274 акраў, размешчаны на паўднёвым усходзе Паўднёвай Дакоты.

Універсітэт з’яўляецца сядзібай для адзіных у Паўднёвай Дакоце медыцынскай і юрыдычнай школ. Тут таксама знаходзіцца Нацыянальны музычны музей з больш чым 15 000 амерыканскіх, еўрапейскіх і не-заходніх музычных інструментаў.

Сярод выпускнікоў універсітэта ў агульнай складанасці 17 стыпендыятаў Трумэна, 12 стыпендыятаў Родса і 1 лаўрэат Нобелеўскай прэміі (Эрнест Арланда Лоўрэнс, Нобелеўская прэмія па фізіцы 1939 года).

## Структура 
* Каледж мастацтваў і навук
* Школа бізнесу
* Школа адукацыі
* Каледж прыгожых мастацтваў
* Школа навук пра здароўе
* Школа права
* Школа медыцыны

## Гл. таксама 
* Спіс універсітэтаў штата Паўднёвая Дакота

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Паўднёвай Дакоты
Мелвін Сандэрс

**Мелвін Сандэрс** (нар. , ЗША) — амерыканскі баскетбаліст.

## Кар’ера 
Выступаў у АСВ за «Унікаху» (2007/08) і «Гран-Канарыю» (2008-10). Сезон 2010/11 правёў у беларускім «Мінск-2006», дзе ў Лізе ВТБ набіраў у сярэднім па 14,0 ачкоў і 6,0 падбору, у Еўрачэленджы – па 8,5 ачка і 6,0 падбору.

## Спасылкі 
* «Уникаха» заключила контракт с Сандерсом
* ACB. Мелвин Сандерс покинул «Вальядолид» по собственной воле
* АСВ. Мелвин Сандерс заменит в «Вальядолиде» Дрю Вини
* Мелвин Сандерс продолжит карьеру в «Каршияке»
* АСВ. Сандерс сменил «Минск-2006» на «Менорку»

Катэгорыя:Баскетбалісты ЗША
Катэгорыя:Баскетбалісты Грузіі
Катэгорыя:Ігракі «Вальядаліда» (баскетбол)
Катэгорыя:Ігракі «Астэндэ» (баскетбол)
Катэгорыя:Ігракі «Меноркі» (баскетбол)
Генерал-губернатар Індыі

**Генерал-губернатар Індыі** ()- кіраўнік Брытанскай калоніі Брытанскай Індыі. Першым генерал-губернатарам быў Уорэн Гасцінгс (1773-1785) і апошнімі — Арчыбальд Уэйвел (1943-1947) і Луіс Маўнтбатэн (1947).

Пры стварэнні пасады ў 1773 годзе генерал-губернатару падпарадкоўваўся толькі калькуцкі форт Уільямс, над усімі іншымі ўладаннямі Брытанскай Ост-Індскай кампаніі ён прадстаўляў толькі агульны нагляд. Правам назначэння і зрушення генерал-губернатара валодаў толькі савет дырэктараў  кампаніі.

Пачыная з Уільяма Бенцінка (1833) генерал-губернатару пачала падчыняцца ўся Індыя, а яго паўнамоцтвы пачалі значна расці. Рэзідэнцыяй генерал-губернатара была  Калькута. Пасля паўстання сіпаеў у 1858 гады каралева Вікторыя абвясціла сябе імператрыцай Індыі, а яе прадстаўнік стаў не толькі генерал-губернатарам, а яшчэ і віцэ-каралём. Права прызначэння губернатара было перададзена ад кампаніі манарху.

Пасля здабыцця ў 1947 годзе Індыяй незалежнасці тытул генерал-губернатара працягваў існаваць у Індыйскім Саюзе да 1950 года, у Пакістане - да 1956 года. У гэтыя гады Брытанскі манарх прызначаў генерал-губернатара па прадстаўленні кіраўніка Індыйскага (пакістанскага) урада. Першым генерал-губернатарам Пакістана быў Мухамад Алі Джына. Пасаду генерал-губернатара Індыі ў 1948 годзе атрымаў Чакраварці Раджагапалачарыі, які стаў яго апошнім уладальнікам.

## Глядзець таксама 
* Спіс генерал-губернатараў і віцэ-каралёў Індыі
Катэгорыя:Генерал-губернатары Індыі
Блэк-Хілскі дзяржаўны ўніверсітэт

**Блэк-Хілскі дзяржаўны ўніверсітэт** () — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Спірфіш у штаце Паўднёвая Дакота, ЗША.

## Агульная характарыстыка 
Папярэднік сучаснага ўніверсітэта дзейнічаў з 1881 па 1883 год і называўся Дакотскім каледжам або Дакотскай акадэміяй. Ён фінансаваўся Кангрэгацыйнай царквой. У 1883 годзе ў падтрымку новай вучэльні Джон Маўэр выставіў на продаж участак зямлі. Джозэф Рамсдэл сабраў грошы ў ахвярадаўцаў і купіў гэтую зямлю. Новая школа, заснаваная тэрытарыяльным заканадаўчым сходам Дакоты, атрымала назву "Дакотская тэрытарыяльная нармальная школа", а ў канцы 1883 года быў пабудаваны часовы будынак для яе. Вучэльня неафіцыйна была вядома як педагагічны каледж у 1920-1930-х гадах, яе назва была афіцыйна зменена на Блэк-Хілскі педагагічны каледж у 1941 годзе. Назва вучэльні паходзіць ад горнага масіва Блэк-Хілс.

Сучасны кампус універсітэта складаецца з 50 га і 20 будынкаў. Будаўніцтва было завершана ў 2009 годзе, што больш чым удвая павялічыла колькасць месцаў, даступных для студэнтаў. Навуковы будынак коштам 8 мільёнаў долараў быў адкрыты ў 2011 годзе. Шэсць інтэрнатаў і васьмікватэрны комплекс змяшчаюць каля 1000 студэнтаў. Спартыўныя каманды вучэльні вядомыя як "Жоўтыя курткі". Універсітэт удзельнічае ў Лёгкаатлетычнай канферэнцыі рэгіёна Скалістых гор. Мужчынскія спартыўныя каманды ўключаюць у сябе баскетбол, крос, футбол і лёгкую атлетыку. Жаночыя спартыўныя каманды ўключаюць у сябе баскетбол, крос, гольф, футбол, софтбол, лёгкую атлетыку, трыятлон і валейбол.

## Структура 
* Каледж бізнесу і прыродазнаўчых навук
* Каледж адукацыі і паводніцкіх навук
* Каледж вольных мастацтваў

## Гл. таксама 
* Спіс універсітэтаў штата Паўднёвая Дакота

## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Паўднёвай Дакоты
Шымка Мацкавіч

**Шымка Мацкавіч** (да 1481—1542) — дваранін гаспадарскі (зг. 1505), падканюшы віленскі (1508—1528), канюшы троцкі (1529—1536), цівун віленскі (1528—1542), гараднічы віленскі (1537—1542). Таксама спраўца Віленскага ваяводства (1540—1541).

Фундатар царквы ў сваім маёнтку Мажэйкаве.

## Крыніцы 
## Літаратура 
* 
* 

Катэгорыя:Дваране гаспадарскія
Катэгорыя:Падканюшыя віленскія
Катэгорыя:Канюшыя троцкія
Катэгорыя:Цівуны віленскія
Катэгорыя:Гараднічыя віленскія
Катэгорыя:Ваяводы віленскія
Паўночна-Дакоцкі дзяржаўны ўніверсітэт

**Паўночна-Дакоцкі дзяржаўны ўніверсітэт** (), поўная афіцыйная назва **Паўночна-Дакоцкі дзяржаўны ўніверсітэт сельскай гаспадаркі і прыкладных навук** () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Фарга ў штаце Паўночная Дакота, ЗША.

## Агульная характарыстыка 
Універсітэт першапачаткова быў заснаваны як сельскагаспадарчы каледж у 1890 годзе. Ён класіфікуецца як доктарскі ўніверсітэт з вельмі высокай даследчай актыўнасцю. Вучэльня сёння з'яўляецца часткай універсітэцкай сістэмы штата. Універсітэт таксама кіруе цэнтрамі сельскагаспадарчых даследаванняў, размешчанымі па ўсім штаце на 74,82 км2 зямлі). У 2015 годзе эканамічны ўплыў універсітэта на штат і рэгіён ацэньваўся ў 1,3 мільярда долараў у год. Станам на 2022 год ён таксама быў шостым па велічыні працадаўцам у штаце.

## Структура 
* Каледж мастацтваў і навук
* Каледж інжынерыі
* Каледж прафесій у галіне здароўя і навук пра чалавека
* Каледж бізнесу
* Каледж сельскай гаспадаркі, сістэм харчавання і прыродазнаўчых навук

## Гл. таксама 
* Спіс універсітэтаў штата Паўночная Дакота

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Паўночнай Дакоты
Землетрасенне ў Непале (2023)

3 лістапада 2023 года ў 23:47 у заходнім раёне Джаджаркота на мяжы Індыі і Непала адбылося магутнае землетрасенне з магнітудай 6,4. Эпіцэнтр знаходзіўся за 42 кіламетры на поўдзень ад непальскага рэгіёну Джумла. Землятрус выклікаў значныя разбурэнні ў раёнах Джаджаркота і Рукум. Паводле звестак уладаў, загінулі прынамсі 153 чалавекі, больш за 100 атрымалі раненні.

## Заўвагі 
Катэгорыя:Землетрасенні 2023 года
Катэгорыя:Падзеі 3 лістапада
Катэгорыя:Лістапад 2023 года
Катэгорыя:Гісторыя Непала